У іншых маёнтках Чэрвеншчыны таксама часам адбываліся канфліктныя падзеі. Так, у 1552 годзе шляхціч Мікалай Нарушэвіч, уладанні якога ляжалі ў сучасным Бярэзінскім раёне і непасрэдна межавалі з Ігуменскай воласцю, падаў скаргу на гвалтоўныя дзеянні старца гэтый воласці Андрэя Глуховіча. Апошні разам з жыхарамі сяла Юр'евічы, што ўваходзіла ў Ігуменскую воласць, учыніў гвалтоўны наезд на зямлю Заямніцкую, што належала Нарушэвічу. І на гэты раз нападаўшыя дзейнічалі вельмі жорстка: пабілі і паранілі людзей Нарушэвіча, а аднаго з іх забілі да смерці. Сваю скаргу Нарушэвіч адрасаваў віленскму кашталяну Рыгору Осцікавічу з тым, каб ён пераадрасаваў яе ўладальніку Ігумена - віленскаму біскупу Паўлу Гальшанскаму. Пазней у тым жа годзе для разбору гэтага канфлікту адбыўся копны суд, у якім прымалі ўдзел упаўнаважаныя Нарушэвіча з сяла Божына і ўпаўнаважаныя біскупскага сяла Юр'евічы.